Inventatorul Tiberiu Guban are astăzi 94 de ani FOTO Ştefan Both

Tiberiu Guban, fiul lui Blaziu Guban – întemeietorul celebrei fabrici de încălţăminte, genţi şi mase plastice din Timişoara, are 94 de ani. Trăieşte într-o casă modestă în zona Elisabetin. Este înconjurat în casă de amintiri legate de fabrica Guban, înfiinţată în 1935 de tatăl său, unde el a lucrat o viaţă întreagă ca inginer.



Tata a lăsat fabrica la un nivel incredibil. După moartea lui, au fost puşi tot felul de directori care nu se pricepeau la nimic. Au fost 16 directori care nu erau interesaţi decât să jefuiască. Au furat tot timpul…Ştiţi care a fost mulţumirea după Revoluţie? În 1992, când am vrut să intru în fabrică, directorul de atunci mi-a interzis. Mi-au spus că nu mai am voie...”, a spus Tiberiu Guban, pentru „Adevărul”. Toate amintirile lui Tiberiu Guban sunt astăzi dureroase. Când vorbeşte despre fabrică îi dau lacrimile. „.”, a spus Tiberiu Guban, pentru

A inventat pielea artificială

Tiberiu Guban a fost şi un mare inventator, având în portofoliu 16 brevete de invenţie în domeniul maselor plastice. Îi mergea mintea teribil, avea idei, iar printre numeroasele brevete de invenţie care îi poartă numele se află şi pielea artificială pentru încălţăminte. În anul 1956, începea la Timişoara producţia de serie a pielii artificiale.

Acum nu mai are nimeni nevoie de el, chiar dacă spune că vrea să ajute.



“Vreau să trimit câteva invenţii preşedintelui Klaus Iohannis. Eu nu mai pot să lucrez acum, am totuşi 94 de ani. Nu mai pot nici să scriu. Dar am câteva realizări care au fost făcute şi de care nu a auzit nimeni. Am o soluţie pentru ca niciodată să nu mai avem probleme din cauza inundaţiilor. Nu vă pot spune soluţie, pentru că în România ţi se fură imediat ideea”, a declarat Tiberiu Guban.



Tristeţea lui Guban este cu atât mai mare cu cât în urmă cu două luni şi-a îngropat soţia, care era de ani buni bolnavă şi imobilizată la pat. “Nici mie nu mi-e bine. Acum câţiva ani am fost operat de menisc. Mi-au pus o tijă. Dar acum mă deplasez greu, am dureri. Nu ştiu cât mai am de trăit. Sper că nu prea mult. Nu este uşoară bătrâneţea. Eu nu mai am ce face pe acest Pământ”, a mai spus Tiberiu Guban.

Cetăţean de Onoare a Timişoarei

Dacă treci pragul casei lui Tiberiu Guban, acesta va înşira imediat pe o masă din sufragerie cutiile pline cu amintiri: invenţii, fotografii, documente, grafice, mostre, articole din ziare. Pe perete se află şi unul din puţinele recunoştinţe faţă de realizările sale: diploma pentru titliul de Cetăţean de Onoare a Timişoarei, care i s-a decernat în 2012.